KTB แกร่งกว่าตลาด กูรูเก็งรับผลประโยชน์สูงสุดจากการลงทุนภาครัฐฯ ให้เป้า 25.75 บ.
KTB ณ เวลา 11.06 น. ราคาทรงตัวอยู่ที่ 20.10 บาท สูงสุดที่ 20.20 บาท ต่ำสุดที่ 19.80 บาท มูลค่าซื้อขายที่ 781.20ล้านบาท ขณะที่ดัชนีตลาดหุ้นไทยโดยรวมลบ 0.63%
28 เม.ย. 2558

ผู้สื่อข่าวรายงานว่า ราคาหุ้นธนาคารกรุงไทย จำกัด (มหาชน) หรือ KTB ณ เวลา 11.06 น. ราคาทรงตัวอยู่ที่ 20.10 บาท สูงสุดที่ 20.20 บาท ต่ำสุดที่ 19.80 บาท มูลค่าซื้อขายที่ 781.20ล้านบาท ขณะที่ดัชนีตลาดหุ้นไทยโดยรวมลบ 0.63%
 
บล.เคจีไอ (ประเทศไทย) ระบุในบทวิเคราะห์(28 เม.ย.)ว่าให้ราคาเป้าหมายพื้นฐาน KTB ที่ 25.75 บาท โดยวานนี้ (27 เม.ย.) ยังทำนิวโลว์ หากวันนี้ยืนได้ไม่ต่ำกว่า 20 บาท (PBV 1.16 เท่า) แนะนำ “ซื้อสะสม” แต่ถ้าต่ำกว่า 20 บาท แนะนำ “รอซื้อ” ที่แนวรับถัดไป 19 บาท (PBV 1.1 เท่า)
สำหรับในเชิงพื้นฐานยังคงประเมินว่าเป็นหุ้นแบงก์ที่ได้ Sentiment การลงทุนภาครัฐฯ สูงสุด เชิงกลยุทธ์ Pair trade แนะนำเปิด Long KTB พร้อมกับ เปิด Short KBANK เพื่อปิดความเสี่ยงตลาดฯ (อัตราส่วนราคา KTB*/KBANK* หลุดกรอบ -2 Standard Deviation ใช้ระยะเวลาคำนวณ 1 ปี) ผลตอบแทนรวมตั้งแต่เราแนะนำวันที่ 24 เม.ย. -0.2%
ด้านเทคนิค บล.ซีไอเอ็มบี (ประเทศไทย) ระบุในบทวิเคราะห์ (28 เม.ย.) ว่าหาก KTB แนวรับสำคัญ 20.00-20.10 บาท ถ้าหลุดแนวรับถัดไป 19.30 บาท แนวรับ 20.00/19.80 บาท แนวต้าน 20.40/20.60 บาท
ขณะที่บล.เคเคเทรด ระบุในบทวิเคราะห์ (28 เม.ย.) KTB น่ารอซื้อแนวรับ ตัดขาดทุน 19.80 บาท แนวรับ 20 บาท แนวต้าน 21.50 บาท คำแนะนำราคาหุ้นปิดเป็นแนวโน้มทางขาลง 7 วัน ราคาเริ่มอยู่ระดับต่ำ มีโอกาสดีดตัวขึ้นที่แนวรับได้ น่ารอซื้อแนวรับ